L'Auditòrium acull un concert benèfic d'homenatge al mestre Bernat Pomar\n28 setembre 2020 18:46\nEl jove violinista Francisco García serà demà vespre el solista de la Simfònica\nJOAN CASTELLS | 02 octubre 2005\nPer commemorar el dia de la unificació d'Alemanya, la comunitat de residents a Mallorca, a través de WFW Consulting, Profi Konzept i el Lions Club de Palma, han organitzat un concert solidari a benefici del centre d'acollida temporal Llar del Menor de Can Valero. El recital però, també serà un homentage a la figura i a la feina realitzada pel mestre violinista i compositor mallorquí Bernat Pomar (Palma, 1932).\nL'Auditòrium de Palma acollirà demà, a les 21.00 hores, un concert amb l'actuació de l'Orquestra Simfònica de les Illes Balears «Ciutat de Palma» i la del jove de 15 anys Francisco García Fullana, solista en tres de les cinc peces que s'escoltaran.\nEl programa començarà amb una Obertura de Richard Wagner, a la qual seguirà e Concert núm. 1 per a Violí i Orquestra de Nicolo Paganini i la Simfonia núm. 5 de Ludwig van Beethoven. Ja a la segona part del repertori, l'orquestra, dirigida en aquesta ocasió per Philippe Bender, interpretarà Aquarius i Copeo de Muntanya, Dansa per Mallorca núm. 1, peces de Bernat Pomar.\nEl mallorquí va ser guardonat enguany amb el premi Ramon Llull, després de tota una vida dedicada a la música, i en especial a la docència. L'homenatge al mestre tindrà un especial component amb la participació com a solista de Francisco García. «És una gran violinista que tendrem a Mallorca, ha progressat moltíssim», explicà ahir el que fou el seu primer professor. «És un cas únic, extraordinari. És un alumne aplicat i té uns pares que viuen per ell. Lluny dels tòpics, no és un nin gens tímid, sinó més aviat simpàtic i que gaudeix fent les mateixes coses que qualsevol jove de la seva edat».\nEspecialitzat en l'ensenyament musical a nins, que comencen a classes de violí des dels 3 anys, «no és facil», apunta el mestre Bernat Pomar, qui ha dedicat una part important de la seva tasca a la recuperació de les cançons tradicionals. Tant és així que en el seu llibre didàctic El meu violí es recullen cançons populars de les Balears, Catalunya i València. «No ho he fet per quedar bé amb ningú, però és més fàcil ensenyar als nostres nins eTira-li cocetes, perquè ja el coneixen i és una cosa seva. Aquesta música mai cansa i aquesta és un avantatge important a l'hora de treballar amb nins de tres a cinc anys».


CRÒNIQUES DES DE XOPILÀNDIA: Més glòries a Espanya a canvia de què?\nDes d’abans de l’estiu intenten reunir-se, amb no massa èxit, amb Montoro per abordar la qüestió del finançament. Ho han fet botant-se el canal natural que hauria sigut la intermediació de Fabra. Però ja no confien en un president que cada vegada que torna de Madrid, ho fa amb l’esquena cluixida per culpa de les incomptables genuflexions humiliants que practica a la cort. El resultat d’aquestes gestions ha sigut negatiu. El ministre d’Hisenda, de la mateixa manera que ninguneja Fabra, els ha donat llargues i més llargues.\nAhir, llavors, l’empresariat valencià va esclatar. El motiu, el retard que constaten en les obres del Corredor Mediterrani, una infraestructura fonamental per a la nostra economia, que connectaria els nostres productes amb els principals mercats europeus. Aquesta línia ferroviària compta amb el beneplàcit i els diners d’Europa; però ací, a Espanya, l’actual govern sempre es refereix al tema amb certa ambigüitat. No nega que puga ser una infraestructura importantíssima per a l’economia de l’Arc Mediterrani; però alhora, intenta patrocinar l’anomenat Corredor Central. Es tracta d’una altra línia ferroviària que enllaçaria Espanya amb Europa, partint des de la Meseta i marginant els territoris del Mediterrani.\nEn aquest sentit, la ministra de Foment, Ana Pastor, assegura que sí s’estan fent les inversions necessàries perquè el corredor estiga operatiu l’any que ve o, com a molt tard, en la primera meitat de 2016. Però els empresaris valencians no la creuen. Ahir Federico Félix, de l’Associació Valenciana d’Empresaris, la va qualificar de mentidera i va dedicar paraules molt més fortes i sonores al govern central.\nPer desgràcia, les manifestacions de Félix i les reivindicacions dels empresaris valencians a penes han tingut repercussió en els mitjans. I, per açò, la major part de la societat valenciana roman aliena a la falta de respecte del govern cap a les justes demandes dels nostres empresaris. Demandes que anirien en benefici de tots, perquè reactivarien l’economia, milloraria la competitivitat de les empreses valencianes i, a mig termini, afavoriria la creació de llocs de treball. Una vegada més es demostra la importància de tindre uns mitjans de comunicació públics que estiguen al servici de tots els valencians. Malauradament, han sigut els nostres propis governants els que ens han condemnat a la invisibilitat.\nPublicado por Manel Àlamo en 12:37


EL BLOG DE EDUARDO ROJO: La immigració i les dades d'atur i d'afiliació a la Seguretat Social del mes de juny de 2018\nLa immigració i les dades d'atur i d'afiliació a la Seguretat Social del mes de juny de 2018\nEn primer lloc, faig referència a les dades d’afiliació a la SeguretatSocial, fetes públiques el dimarts 3 de juliol pel Ministeri d'Ocupació i Seguretat Social.\nLa mitja del nombre de treballadors estrangers afiliats a la Seguretat Social durant el mes de juny ha estat de 2.026.559, amb un augment de 21.487 persones sobre el mes anterior, a causa fonamentalment del creixement de l'afiliació al règim general (18.628). El nombre de treballadors del règim d'autònoms és en l'actualitat de 323.848, i el del règim general és de 1.697.734.\nDurant el mes de juny el nombre mitjà d'afiliats a la Seguretat Social es va incrementar en sèrie interanual en 573.884 persones, mentre que l'augment del nombre d'estrangers va ser de 161.146.\nEl percentatge de treballadors estrangers afiliats és del 10,66 % del total de la població treballadora afiliada (19.006.990).\nCal destacar, com a dada molt significativa, que l’afiliació estrangera a la Seguretat Social del mes de juny és molt semblant a la del mes de juny de maig de 2007 (2.030.559), però encara es lluny de la del mes de maig de 2008 (2.147.191), es a dir abans de l’inici de la crisi econòmica que ja es deixarà notar clarament en maig de 2009 amb la baixada de l’afiliació fins el número de 1.929.937 afiliats.\nAnalitzo a continuació les dades sobre demandants d'ocupació, aturregistrat i contractes que corresponen al mes de juny i de les prestacions perdesocupació corresponents al mes de maig, que han estat també publicades el dilluns 4 de maig pel Ministeri d'Ocupació i Seguretat social.\nA) Nombre de treballadors estrangers en situació d'atur: 379.875 (12,01 % del total, 3.162.162). 136.371 són de països UE i 243.504 de països no UE. S'ha produït un descens mensual de 8.507 persones (9,45 % del total, 89.968 persones), i una disminució interanual de 14.253 (7,10 % de la disminució de l'atur del total de la població, que ha estat de 200.649). En les dades del mes de juny destaca l’augment de l'atur en el sector de l’agricultura (10,54 %, sent l'atur de 38.937), i el descens en el de la construcció (3,91 %, sent l'atur de 221.734).\nB) Nombre de treballadors estrangers en situació d’atur a Catalunya: 73.266 (19,79 % del total, 370.192). 16.237 són de països UE i 57.029 de països no UE, amb un descens mensual de 4.247 persones (49,92 % del descens a tot l’Estat, 8.507), i una disminució interanual de 739 (5,18 % del descens a tot l’Estat, 14.253 persones). L’atur es concentra majoritàriament en el sector dels serveis en les quatre demarcacions territorials catalanes (43.355), i l’atur en el sector de la construcció es situa en 8.835, per darrera del de les persones sense ocupació anterior, 12.245.\nC) Nombre de treballadors estrangers beneficiaris de prestacions d'atur el mes de maig: 167.988, amb un augment interanual del 4,5 %. 70.128 aturats són de països UE i 97.860 són de països no UE. Aquest nombre suposa el 9,79 % sobre el total de beneficiaris, amb un percentatge del 12,91 % si es tracta de la prestació contributiva, del 7,83 % en cas de subsidi, 9,23 % en la renda activa d'inserció, i 4,07 % per al subsidi per a treballadors eventuals agraris. Les dades estadístiques del mes de març de 2015 van incorporar les xifres dels aturats estrangers que perceben l'ajut econòmic del programa d'activació per a l'ocupació regulat en el RDL 16/2014, de 19 de desembre, que en acabar el mes de maig són un total de 5.863, el 11.06 % del total de les persones perceptores de l'ajut.\nSi comparem les dades de maig amb les dels onze mesos anteriors s'observa un important augment de la població acollida a la prestació contributiva, un mínim creixement dels perceptors de subsidi, una estabilització dels qui reben la renda activa d'inserció, i un important creixement de la població acollida al subsidi agrari. Hi ha una altra dada que convé tenir en consideració per analitzar els canvis que s'estan produint en la percepció de prestacions per part dels estrangers: en sèrie interanual, la prestació contributiva ha passat del 11,99 % al 12,91 % (un augment del 7,7 % en sèrie interanual), i el subsidi ha passat del 7,56 % al 7,83 % (un 3,6 % en sèrie interanual). És a dir, el nombre d'aturats estrangers que cobren el subsidi de desocupació sobre el total de la població perceptora és bastant inferior que el dels que cobren la prestació contributiva (12,91 i 7,83 %, respectivament), consolidant-se la tendència mantinguda durant molts mesos anteriors. Igualment, destaca el nombre de persones perceptores de la Renda Activa d'Inserció, el 9,23 % del total dels perceptors, amb un augment del 0,4 % en sèrie interanual. De les dades del mes de maig cal destacar que el percentatge de perceptors de la RAI segueix per sobre dels perceptors del subsidi. En termes percentuals, el nombre més gran és el dels estrangers perceptors de prestacions contributives.\nSi analitzem quins aturats cobren els diferents tipus de prestacions, podem comprovar que les contributives suposen el 51,3 % dels estrangers de països UE i el 50,0 % dels de països no UE, i que el nombre de perceptors del subsidi, RAI i REASS, suposa el 48,7 i el 50,0 % respectivament. Pel que fa a les dades del conjunt de la població perceptora de prestacions el mes de maig, un total de 1.716.471, el 38 % reben prestacions contributives i el 61 % prestacions assistencials.\nEl percentatge de beneficiaris sobre el total de demandants d'ocupació estrangers és del 32,18 % (30,37 i 30,66 % els mesos de maig de 2016 i 2017 respectivament). La despesa per als aturats estrangers és de 116.249.000 euros, un 8,7 % de la despesa total (amb un augment del 8,7 % sobre l'any anterior).\nEl 63,2 % de la despesa total de prestacions (1.343.722 milions d’euros) es destina a la prestació contributiva, percentatge que s'eleva al 70,2 % en el cas dels aturats estrangers (65,1 y 67,6 % dels mesos de maig de 2016 i 2017, respectivament).\nD) Quant al nombre de perceptors estrangers la província de Madrid manté el primer lloc (14,87 %), per davant de les de Barcelona (13,47 %), València (6,12 %), Almeria (5,70 %), Alacant (5,06 %), Múrcia (4,73 %), Màlaga (3,50 %), Las Palmas (2,98 %) Tarragona (2.92 %), i Castelló (2,69 %).\nE) Per nacionalitats, els treballadors romanesos ocupen el primer lloc (38.141, 22,70 %), per davant dels marroquins (37.592, 22,38 % %), mentre que els búlgars ocupen la tercera posició (8.361, 4,98 %), per davant dels italians (6.768, 4,03 %), els equatorians (6.452, 3,84 %), i els colombians (5.659, 3,37 %).


La producció de marihuana catalana, avui al «30 minuts» - Regió7 :: El Diari de la Catalunya Central\nddg 13.10.2019 | 00:13\nAquesta nit, a les 21.55 h, el programa 30 minuts de TV3 emetrà la producció associada Marihuana, made in Catalunya, un treball que mostra com Catalunya s'ha convertit en els últims anys en un productor i exportador d'un tipus de marihuana cada vegada més potent i perillosa que provoca que organitzacions criminals de tot el món s'instal·lin al territori atretes per aquest negoci il·legal.\nLa xifra de plantes intervingudes durant l'any passat pels Mossos, Cos Nacional de Policia (CNP) i la Guàrdia Civil superen les 200.000, una quantitat mai assolida ni publicada fins ara que tanmateix representa una part proporcionalment escassa del total.\nEndesa ha calculat que durant l'any passat el frau elèctric perdut en plantacions clandestines equival al que haurien consumit 23.000 famílies durant aquests 12 mesos, és a dir, una ciutat com Girona. Els indicadors de la companyia elèctrica mostren que hi ha plantacions indoor a totes les comarques.\nEl reportatge dirigit per Guillem Sànchez entrevista, entre d'altres, els investigadors dels Mossos i de la Guàrdia Civil, un policia local de Maçanet de la Selva, un inspector de l'Agència Duanera, una experta en narcotràfic, la psiquiatra responsable de Drogodependències de Vall d'Hebron, el portaveu de la Fira Spannabis amb seu a Cornellà, el cap contra el frau elèctric d'Endesa, un professor d'economia de la UB i un activista dels clubs cannàbics. Veus diverses i afectades per intentar entendre en què consisteix el boom de la marihuana que viu Catalunya.


Ara que està a punt de començar el curs escolar molts pares i mares em transmeten la seva preocupació, i la salut dels fills en relació al covid-19 no hauria de ser un greu motiu de preocupació. La majoria dels nens amb covid són asimptomàtics, i els que tenen símptomes normalment no estan greus. Molt pocs nens amb covid necessiten ingressar a l’hospital, i la mortalitat és pràcticament nul·la. Sí, hi haurà alguns casos greus en nens, però també hi ha hagut tots els anys nens ingressats a l’hospital per una bronquiolitis que havien agafat a l’escola bressol, i pocs pares es plantejaven la possibilitat de no portar els nens a l’escola per aquest motiu.\nAltres pares estan preocupats pels aspectes pràctics i organitzatius. ¿Realment cada cop que un nen tingui febre o tos, tots els nens de la seva classe s’hauran de quedar confinats a casa fins que tingui el resultat de la PCR? ¿I els pares de tots aquests nens, igualment confinats? La tos i la febre són molt freqüents entre els nens que van al col·le, sobretot entre els més petits. Costa imaginar un grup de 10 o 15 criatures que passin tot un mes sense que cap d’elles tingui símptomes sospitosos. ¿Ens trucaran a la feina perquè anem a recollir urgentment el nen?\nDe fet, si un nen té febre o tos a casa, ja no l’hem de portar a escola (“Impensable!”, ha dit el ministre). ¿Ens podem trobar que en arribar a l’escola ens diguin: “No el puc deixar quedar perquè un nen de la seva classe té febre, els pares acaben de trucar. Torni a casa”?\nDe vegades, però, soc jo qui es preocupa pels comentaris que sento. Alguns pares, sens dubte amb bona voluntat i perquè encara no ho han pensat gaire, parlen de recórrer als avis quan els nens no puguin anar a escola. Deixem-ho clar: això, de cap manera. Si es pot garantir que un nen no representa cap risc de contagi per als seus companys i mestres, pot anar a escola. Si un nen no pot anar a escola perquè representa un risc de contagi, aleshores de cap manera el podem deixar amb els avis, que podrien patir la forma més greu de la malaltia. Ja han mort massa avis.\nI és que si les autoritats, per la incapacitat per oferir alternatives (com la baixa laboral automàtica per als pares dels infants confinats o pendents de PCR), aboquessin les famílies a recórrer als avis, estarien assumint greus responsabilitats morals i penals.


Universitat de Girona > Futurs estudiants > activitats i fires > Concurs promoció\nUdGFuturs estudiantsactivitats i firesConcurs promoció\nConcurs de fotografia Instagram #udgfires\nGuanya una càmera GoPro o una càmera de fotografia instantània Fujifilm\nLa Universitat de Girona organitza aquest concurs d’Instagram amb l’objectiu de dinamitzar l’estand de la UdG durant les Fires de Sant Narcís.\nHi podran participar els visitants de l'estand durant els dies de la Fira, del 28 d’octubre a l’1 de novembre de 2017.\nEn quedaran excloses les persones que hagin participat directament o indirectament en l’elaboració i el desenvolupament del concurs, així com els seus familiars de primer grau.\nLa participació en el concurs és gratuïta.\nEls participants han de tenir un perfil a Instagram i fer-se seguidors dels perfils @univgirona i @gentudg.\nS'haurà de publicar una fotografia de l’estand o de les activitats que s'hi duran a terme amb l’etiqueta #udgfires.\nEntraran al concurs aquelles fotografies que es publiquin a Instagram des del dia 28 d’octubre a les 10.00h fins al dia 1 de novembre a les 22.00h.\nEls participants hauran de ser autors de les fotografies presentades. Les fotografies poden ser fetes amb dispositiu mòbil, tauleta o càmera, en color o blanc i negre. S’accepta l’ús raonable de certes tècniques d’edició, com ara el retallament, l’alineament, la modificació del color i els filtres d’Instagram. No s’accepten muntatges, fotografies pintades o retocs que alterin el contingut de la fotografia. Les fotografies han de complir els termes d’ús d’Instagram.\nEl nombre de fotografies que pot presentar una mateixa persona és il.limitat.\nEl jurat estarà format per Xavier Pinsach, instagramer i PAS de la UdG; Isabel Coronado, responsable de la Unitat de Promoció de la UdG; Meius Ferrés, gestora de comunicació digital a la UdG; Coralí Cunyat, directora de Fira de Girona i Fina Molas, PAS del Servei de Publicacions de la UdG. El veredicte del jurat serà inapel.lable.\nEs lliuraran dos premis, el primer serà l’escollit pel jurat del concurs, que en valorarà la qualitat, l’originalitat i l’adequació de la imatge guanyadora.\nUn segon premi que s’atorgarà per votació popular, i serà per a la fotografia que hagi obtingut més nombre de “likes” a la xarxa Instagram fins a les 22.00 hores del dia 1 de novembre de 2017.\nEls autors de les fotografies seleccionades seran informats a través del seu compte d’Instagram el dia 6 de novembre de 2017.\nEl premi atorgat pel jurat consistirà en una càmera del tipus GoPro.\nEl premi a la votació popular consisteix en una càmera de fotografia instantània FUJIFILM.\nÉs responsabilitat dels participants disposar de l’autorització necessària si utilitzen la imatge de terceres persones a les fotografies. Les imatges enviades no poden vulnerar la legislació vigent ni cap dret fonamental de les persones que hi apareixen. No s’acceptaran continguts que vulnerin el dret a la intimitat de les persones. Els participants assumeixen la responsabilitat de l’autoria de les imatges. La universitat no es fa responsable d’un ús inadequat per part de terceres persones de les fotografies publicades.\nLes dades dels participants en aquest concurs en cap cas poden ser incorporades en una base de dades de la Universitat ni fer-ne cap ús diferent a l’objecte del concurs.\nLa participació en aquest concurs comporta l’acceptació d’aquestes bases.


Ny Suites Beirut Líban - Ofertes d'hotels amb els MILLORS DESCOMPTES EN LÍNIA\nPhoenicia Street, Beirut Centre, Beirut, Líban - Veure al mapa\nBarri Beirut Centre Beirut Centre Beirut Centre Raouche Sin el-Fil Beirut Centre Raouche Beirut Centre\nSituat en el cor de Beirut Centre, NY Suites és un lloc ideal des d'on descobrir Beirut. A 0.5 km de l'emoció de la ciutat, aquest hotel de 4-estrelles gaudeix d'una excelent situació i permet accès a les millors atraccions de la ciutat. Per aquells de vosaltres que vulguin aventurar-se Club de Iots St Jordi, The Spa, Planet Discovery són només algunes de les atraccions disponibles per als visitants.\nAprofiti's de la riquesa de serveis i avantatges d'aquest hotel de Beirut. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, magatzem d'equipatge, aparcacotxes, aparcament de cotxes.\nGaudiu de les comoditats d'alta gama com ara aire condicionat, calefacció, servei de despertador, escriptori, balcó/terrassa per tal de relaxar-vos després d'un cansat dia. L'hotel compta amb una llista completa de comoditats, com massatge. Amb una localització ideal i amb comoditats imbatibles, NY Suites no troba competidors en cap categoria.\nTots els tipus de viatgers (13) Parelles (4) Viatgers en solitari (5) Famílies amb infants petits (2) Grups (2)


Coses imprescindibles per anar a la naturalesa | Consumer\nCoses imprescindibles per anar a la naturalesa\nUna sortida a un entorn natural pot convertir-se en una fatal experiència si no es compta amb els útils indispensables\nGaudir de la naturalesa és una experiència recomanable per a totes les edats. No obstant això, no es pot anar a un entorn natural de qualsevol forma, perquè en cas contrari pot ser molt desagradable i fins i tot letal en casos extrems. Per gaudir de la naturalesa sense portar-se esglais, aquest article recomana coses imprescindibles que cal portar.\nPrevisió i planificació prèvia\nAbans d’anar a qualsevol entorn natural, cal planificar bé la sortidaLa previsió és bàsica per evitar esglais o gestionar-los amb èxit, tenint en compte que la naturalesa és en ocasions imprevisible. Abans d’anar a qualsevol entorn natural, cal planificar bé la sortida. És essencial fer-se les següents preguntes: quin temps meteorològic farà? quant temps passaré i amb quantes persones? com és el terreny i les condicions del lloc? Les respostes serviran per triar les coses imprescindibles que es portaran.\nRoba adequada a l’entorn i el temps\nLa roba especial de naturalesa utilitzada amb el sistema de capes manté la temperatura corporal de forma confortable i evita la humitat o altres inclemències externes.\nLa roba tècnica o de naturalesa es basa en materials transpirables, per no suar a l’excés, deshidratar-se i refredar-se; cortavientos per evitar la baixada de temperatura produïda pel vent; o impermeables, per no mullar-nos. El seu cost sol ser considerable, així que cal estudiar què ús tindrà. No és el mateix anar a un espai natural periurbà a passar el dia, que escalar un “ochomil”. Hi ha una gran varietat de marques, qualitats i preus que es poden escollir en funció de l’exigència del lloc. El blog del muntanyenc Francisco Delgado explica els variats tipus de robes tècniques que poden aconseguir-se amb pocs diners. Així mateix, comprar peces en rebaixes o de temporades passades és un bon consell per estalviar.\nEl sistema de capes consisteix a combinar diverses peces en funció de l’entorn i les condicions meteorològiques. D’aquesta forma, serà més agradable i s’adaptarà millor que portar una sola peça molt gruixuda. La primera capa és una samarreta i uns pantalons (que no siguin de cotó); la segona capa, un folro polar (des dels clàssics als més moderns “soft-shell” cortavientos); i la tercera capa, una jaqueta de membrana transpirable, cortavientos i impermeable. Amb molt fred es pot portar també un plumífero, i en les cames unes malles de primera capa i uns pantalons de membrana de segona, o bé uns pantalons més càlids com els de esquí.\nEl calçat mereix esment aparti. Les irregularitats del terreny o l’aigua poden convertir en un autèntic horror la nostra estada si es va amb les típiques playeras. Aquí també cal preveure a on es va i triar el calçat més adequat: bota de canya alta, mitjana o baixa, de membrana impermeable per a llocs humits o de reixeta per a llocs càlids, etc. i sempre amb una sola especial per adaptar-se al sòl i evitar en tant que sigui possible relliscades i caigudes. I per descomptat, uns bons mitjons amb reforços en les parts més delicades i que transpiren.\nEls complements, com a barret, visera o capell, mocador o braga, guants i ulleres de sol, deurien també formar part de l’abillament.\nLa motxilla sempre ha d’acompanyar-nos en una sortida a la naturalesa, per petita que sigui, per portar elements indispensables, com alguna capa de roba, aigua o aliment. Igual que la vestimenta, s’ha de triar en funció de les necessitats: les hi ha des de les més diminutes per anar amb el més bàsic, fins a les més grans, pensades per estar diversos dies fora. La càrrega en litres, el nombre de butxaques o els suports anatòmics són alguns elements per tenir en compte. Si no és impermeable, convé tenir una funda per si plou. Posar el més pesat pegat a l’esquena, les coses d’ús freqüent en la part més externa o guardar els aliments o la roba en borses estances ajudaran a portar-la millor.\nLa tenda de campanya i el sac de dormir són bàsics si es planeja estar diverses jornades fora. Aquí també hi ha moltes possibilitats de materials i sistemes de muntatge, més o menys senzills i resistents, més o menys càlids, etc. Per això, cal preveure la seva utilització, i en el cas concret de la tenda, el nombre ocupants. Així mateix, cal recordar que solament es pot fer “càmping” en els llocs permesos per a això.\nEncara que el lloc sigui conegut, perdre’s en la naturalesa és molt fàcil. Els materials d’orientació, a més de reduir aquest risc, poden ajudar a trobar dreceres, camins alternatius o llocs d’interès. Una senzilla brúixola i un mapa del lloc (es poden comprar, descarregar d’Internet i imprimir o portar en el mòbil), guies de la naturalesa de la zona o un GPS (tant específics de naturalesa com els de els smartphones) no haurien de faltar.\nL’expert de Noves Tecnologies d’EROSKI CONSUMER, Jordi Sabaté, assenyala diverses aplicacions de mòbil per consultar mapes, conèixer la nostra posició o saber què temps farà. Així mateix, aconsella portar el mòbil carregat al 100% i una o dues bateries externes també ben carregades.\nAliments i residus\nEn la motxilla no ha de faltar ni aigua, ni algun aliment fàcil de transportar i que aporti hidratació i energia suficient, com a barres de cereals, xocolata, fruita, fruita seca, galetes o llaunes de conserves. Després del seu consum, els residus generats poden contaminar i fins i tot provocar incendis si es tiren en l’entorn. Per això, cal intentar portar elements reutilitzables, no d’usar i tirar, a més d’una borsa per guardar les escombraries i dipositar-la en un lloc adequat.\nÚtils bàsics per a emergències\nUna petita farmaciola de primers auxilis, una llanterna (les hi ha amb una dinamo sense piles), un encenedor o uns llumins (solament per fer foc en casos extrems, no per fer fogates que estan prohibides en la naturalesa) o un telèfon mòbil per cridar al 112 en cas d’accident o problema greu pot ser que no hagin d’utilitzar-se, però si és així, poden ser de vital ajuda.


Tros de Sort - Gastroteca.cat\nInici>On comprar >Tros de Sort\nPersones responsable/s: Jaume Montaner, Josep Font, Joan Isus, Eduard Faurat, Rosa Solanes, Enric Canut, Roger Vila\nTelèfon: +34 973 621 220 / +34 659 548 695\nFax: +34 973 621 387\nCorreu electrònic: info@trosdesort.cat\nDe dimarts a dissabte, de 10.00 h a 14.00 h i de 17.00 h a 20.00 h.\nEl Tros de Sort és una explotació amb 15 anys d'experiència que està constituïda per set socis. Cinc som ramaders amb explotació pròpia i els altres quatre ens vam associar per fer una explotació conjunta de vaques de llet. Elaborem formatges d'alta qualitat a partir de llet\ncrua de les nostres vaques. Formem part de la Cooperativa Agrària i Ramadera del Pallars, d'ACREFA i de l'Associació Catalana per a la Conservació de l'Agricultura de Proximitat.\nFormatge de pasta semipremsada\nA la nostra agrobotiga s'hi poden trobar diversos productes artesanals i de qualitat. Per Nadal, Tros de Sort, ofereix lots de Nadal amb una selecció dels seus millors formatges (Serret del Triador, Costanegra, Tou dels Til·lers, Serret amb herbes i Tupí de Sort).\nFem venda directa durant tot l'any a la nostra agrobotiga. També venem a botigues i restaurants. Ens trobareu en algunes fires d'arreu de Catalunya: Fira Barcelona Degusta, al març; Fira de Sant Miquel de Lleida, al setembre; Fira de Sant Ermengol de La Seu d'Urgell, a l'octubre; Fira Làctium de Vic, al maig; Fira Alimentària de Barcelona; Fira del Formatge de Lladó, al setembre; Fira de Tardor de Sort, a l'octubre; fira Promopallars de La Pobla de Segur, al juny i Fira del Bestiar de Ribes de Freser, a l'octubre.\nOrganitzem visites concertades a la nostra explotació, on podeu conèixer la formatgeria, la botiga o la granja, així com fer un tastet a la nostra sala de degustació. També realitzem tallers d'elaboració de formatges.


Cascada o cagada? | Rondaller\n16 febrer 2019 · by rondaller\t· in Barcelona, Troballes artístiques.\t·\nCada matí l’Aurora avisa que el seu germà està arribant i li obre el gran portal, perquè hi pugui passar amb el vehicle.\nAixò, que pot semblar l’inici d’una novel·la de Corín Tellado, és el que la mitologia romana explica de la deessa Aurora. El seu germà és el Sol -Hèlios- i la seva germana, la Lluna -Selene-. L’Aurora, que segons la versió consultada, va volant pel cel o bé condueix un carro tirat per dos o quatre cavalls, anuncia la vinguda del nou dia, donant pas a la llum.\nEl mite, que els romans van copiar dels grecs i aquests vés a saber de qui, sembla que va caure bé als escriptors llatins, com Ovidi, i el van incloure als seus escrits. Els artistes del segle XVI en endavant, també el van representar fins a l’avorriment.\nL’arrel llatina d’Aurora significa daurat, que és el color de la llum a primera hora. I és així com trobem aquesta senyora a la cascada del parc de la Ciutadella de Barcelona.\nAmb un vestit que li deixa pit i cuixa a la fresca, condueix un carro tirat per quatre cavalls -no us perdeu la vista dels descomunals aparells reproductors-. Tota l’escultura fa mal als ulls de tanta brillantor daurada, restituïda amb la recent restauració, després d’anys de negror.\nPerdoneu la gosadia, però després de mirar amb deteniment tota la cascada, penso que és un dels bunyols més grans que es van fer a la Barcelona del segle XIX. Abans que ningú s’estiri dels cabells amb aquesta opinió personal i poc imparcial, intentaré explicar perquè penso així.\nEls antecedents del parc.\nSegurament ja sabeu que el nom de Ciutadella respon a la desapareguda fortificació que Felip V va manar construir al segle XVIII, per tenir els barcelonins a ratlla. L’enderroc de les muralles medievals de la ciutat i la revolució de 1868 van obrir el camí per a demolir el que es considerava com un símbol de repressió.\nEl Pla Cerdà ja estava en marxa i el solar deixat per la fortalesa va ser objecte de diversos projectes, resultant guanyador -amb certa polèmica-, el presentat per Josep Fontserè.\nEl temps, els diners, els canvis de govern, l’Exposició Universal de 1888 i diversos estira-i-arronsa, van fer que ens hagi arribat un parc sensiblement diferent.\nUnits per l’aigua.\nSota el disseny establert per Fontserè el 1875, hi intervingueren professionals de primer ordre, com un jove Gaudí, responsable del projecte hidràulic. L’ampli repertori escultòric va anar repartit entre diversos escultors, possible raó que el conjunt -em- sembli inconnex, com fet a trossos.\nEl disseny, inspirat en altres similars a Europa, en especial el Palau Longchamp de Marsella, havia de ser més discret. Però sense saber-ne la raó, Fontserè va canviar d’opinió i el va fer com ara el podem veure.\nSuposadament, el tema general versa sobre l’aigua. Per aquest motiu, el conjunt central, realitzat pels germans Vallmitjana, presenta Venus, la deessa de la bellesa i de l’amor, nascuda al mar, envoltada de nàiades, cavalls marins, caragols i petxines.\nA prop i realitzat per Manuel Fuxà, tenim Neptú, déu del mar. Imagino que algun dels nombrosos angelets esculpits per Josep Gamot i repartits arreu, deu ser Cupido, fill de Venus.\nAls laterals i agafats amb pinces, tenim Dànae i Leda, dues noies, filles de reis que, segons la mitologia grega, van ser fecundades per déus, de formes poc convencionals. Realitzades respectivament per Joan Flotats i Manuel Fuxà, aquestes escultures van ser afegides sense estar presents al projecte inicial. La seva relació amb l’aigua és més que discutible.\nTambé hi ha uns faunes de Rossend Nobas, personatges del seguici de Bacus, que res tenen a veure amb Venus.\nEls quatre grius, obra de Rafael Aché, que tantes fotografies han protagonitzat, són criatures mitològiques fetes a trossos -com la font monumental, vaja-. Resulta estrany que uns éssers eminentment terrestres, hagin estat representats en un medi aquàtic.\nMés adient resulta l’amagat aquari que hi ha a la part superior del monument, tancat des de fa molts anys. A l’entrada trobem dos bonics medallons amb llangardaixos en relleu, dissenyats per Gaudí. Inaugurat durant l’Exposició Universal de 1888, incloïa principalment, peixos d’aigua dolça i uns quants exemplars marins. A partir del 1930, les espècies van passar al parc zoològic.\nNo ens oblidem de l’Aurora, que res té a veure amb l’aigua ni amb el conjunt de la cascada. Sembla que les trenta tones d’aquesta escultura realitzada per Rossend Nobas i col·locada tot just abans d’inaugurar la fira, responen més a aviat a una idea republicana de llum i llibertat. Política, pura política.\nAixí doncs, estareu amb mi, que es tracta d’un conjunt format per peces sense cap connexió entre si, amb diversos estils i sense un fil conductor clar. D’això en diuen eclecticisme.\nUna mica d’aquí i una mica d’allà.\nA finals del segle XIX, després de l’estil neoclàssic, va sorgir un corrent arquitectònic, del qual se’n parla poc i malament. En part perquè no tenia una personalitat massa evident, ja que prenia i barrejava el que més li interessava de dos o més estils passats.\nL’eclecticisme va ser ràpidament eclipsat pel modernisme, però ens va deixar importants exemples, com el Gran Teatre del Liceu, la nova Duana o el Palau Marcet (actual cinema Comèdia), tots tres a Barcelona.\nL’inici d’aquest moviment de retalla-i-enganxa, va ser precisament la cascada monumental del parc de la Ciutadella. Potser per haver estat la primera, també és la menys reeixida, sempre des del meu punt de vista. Però allà està, així que deixarem que els turistes li segueixin fent fotografies.\nMite de l’Aurora: blocs.xtec.cat – wikiwand.com\nLa cascada: wikiwand.com\nLa quadriga: lavanguardia.com\nL’aquari de la cascada: barcelofilia.blogspot.com\nL’arquitectura eclèctica a Catalunya, per J. Molet\nEtiquetes: Barcelona, cascada, eclecticisme, Exposició Universal 1888, Gaudí, Josep Fontserè, Mite de l'Aurora, Naixement de Venus, Parc de la Ciutadella, Rafael Atché\n← Nines de casa bona\nLa llarga vida de la humanitat →\n2 responses to “Cascada o cagada?”\nMercè Gratacós 17 febrer 2019 a les 20:37 · · Respon →\nJo havia tingut una mestra de costura (oi en fa d’anys!!!) que quan li ensenyava alguna labor que no m’havia quedat prou bé, em deia: “què és això? quin bunyol!!!!!”…. doncs això…. “quin bunyol”!!!!!!\nrondaller 18 febrer 2019 a les 17:30 · · Respon →\n😀 És que aquesta paraula és molt bona. I evita dir altres mots malsonants!


Merlí. Ens veiem després de Nadal | Joan Burdeus\nMerlí. Ens veiem després de Nadal\nLa cisterna dels vàters d’institut, sempre complicada, es va transformar en la missatgera dels capricis de la deessa fortuna. S’entén millor que mai perquè aquest model de cisterna penjada a la paret ha anat desapareixent amb els anys, amb un balanç d’històries tràgiques silenciades per por de tacar la solemne memòria dels difunts amb una anècdota ridícula. Com a mecanisme de guió, també val més la pena camuflar-lo, ja que, si una reflexió filosòfica a l’aula sobre la volubilitat de la sort pot predisposar-nos a moltes coses, aquesta no és una d’elles. El final risible de la Coralina és la màxima expressió del poc amor que ha rebut aquest personatge per part dels creadors, que necessitaven un rival per al Merlí però no han tingut mai ganes de donar-li l’entitat necessària per estar a l’altura d’aquest repte. Se’n va un personatge pla fins a la sacietat que, si bé el carisma de Pepa López va elevar a l’estatus d’entranyable, mai ha pogut arribar a la categoria d’interessant. La grisor de la Coralina, però, també ha tingut com a conseqüència l’empobriment del personatge del Merlí aquesta temporada. Un protagonista estableix una relació simbiòtica amb els seus enemics, siguin persones de carn i ossos o problemes existencials, i el nostre heroi ha trobat a faltar dracs dignes de fer-li esmolar l’espasa. L’autoconsciència hi és, però per molt que el professor se’n rigui,”que no sóc el professor que us fa trempar i que organitza partits de futbol amb el gènere canviat?”, la distància respecte d’ell mateix no redimeix per ella sola l’excessiva calma amb la qual el Merlí ha despatxat els problemes d’aquest semestre. Merlí s’ha convertit en el que fa merlinades, que diria el savi, que serveixen per impulsar la trama dels veritables amos i senyors de la sèrie: els Peripatètics. Ara bé, seria una llàstima que aquest tros de personatge acabés convertit en una mera crossa per al desenvolupament dels seus alumnes i, si he de fer la carta als reis per la tercera temporada, demano un Merlí amb veritables problemes.\nEl futur de la sèrie, però, no necessita ningú més per garantir-se que els seus joves, que ahir van culminar la temporada de la seva consolidació amb una reinterpretació contemporània del Somni d’una nit d’estiu, amb un Vilaseca convertit en follet Puck que subministra pocions d’amor i parla en vers a altes hores de la nit. Shakespeare ha aparegut al llarg de tota la temporada a través de discursos, però el millor homenatge al dramaturg anglès va ser la nit boja a l’institut. La festa va ser divertida, excitant i desacomplexada, fent que les tensions entre els personatges afloressin de forma natural en un context immillorable. Héctor Lozano ha demostrat que és un mestre creant situacions d’aquesta mena. De la nit d’ahir, em quedo amb dos moments: un de la prèvia, amb la Mònica i el Geri amagats al lavabo jugant amb el contrast entre el text dels missatges i el llenguatge no verbal, que captura fantàsticament una manera de comunicar-se molt rica que l’audiovisual hauria d’explorar més sovint; i el moment quasi-romàntic entre el Pol i la Tània, on l’Elisabet Casanovas va reblar amb una mirada la barreja de dolor i esperança d’una amiga que es vol més que això. Haurem d’estar atents el semestre vinent per veure com tensen les costures d’aquesta relació complexa i ben dibuixada. A La Consolació de la Filosofia, Boeci mostra els límits de la disciplina, intentant respondre a la mateixa pregunta central que motiva la República de Plató: “és més feliç la persona justa que la injusta?”. Situacions com ara la que travessava el filòsof, que va escriure el text empresonat esperant una condemna a mort injusta, fan que aquesta qüestió esdevingui especialment vívida. La Coralina, si hagués pogut ser conscient durant els seus últims instants, hauria fet com Boeci i s’hauria preguntat què ens queda quan la fortuna ens gira l’esquena i ens ho pren tot. En el cas de la directora de l’Àngel Guimerà, trobar un sentit a tanta amargor era encara més important, perquè el seu panorama vital era tan desolador com l’hi havia pintat el petit Pau Vilaseca. La Dama Filosofia, la interlocutora de Boeci durant el seu captiveri, hauria contestat que la persona virtuosa s’hauria de sentir feliç passi el que passi, perquè la vida recta (justa) és l’autèntica vida bona, independent de les recompenses o dels càstigs que ens ofereixi el destí. Hi ha dues lectures possibles de l’obra: o bé Boeci subscrivia la visió de la Dama, o bé volia mostrar els límits de l’ètica de l’abnegació a través de la ironia. Mai sabrem si la rectitud de la Coralina va ser suficient per consolar-la, però la cara dels peripatètics de festa sembla una recomanació de buscar la felicitat en coses ben tangibles i no confiar-la massa a segons quines filosofies.\n“Ens veiem després de Nadal”. L’última frase que se sent a la segona temporada de Merlí, abans d’una seqüència de muntatge no apta per a diabètics, reforça la idea que hem vist 13 episodis de transició i que la sèrie es guarda els seus asos per al darrer semestre de segon de batxillerat. La mort de la Coralina apuntala encara més aquesta impressió de manca d’idees per a les trames dels adults, que s’han sacrificat perquè els alumnes guanyessin riquesa dramàtica. El final del batxillerat és el ritual de pas més transcendental per a la generació millenial i Merlí ha preparat el terreny per explotar l’enorme potencial d’aquest moment vital a la seva tercera temporada. Si l’univers dels Peripatètics ha estat prou potent per atrapar-nos durant una temporada de baixa intensitat, la sensació és que el final de la sèrie podrà brillar amb tota l’energia que ha quedat latent. Queden filòsofs per a 13 capítols? Segur que sí.\nAmadeu Lleopart i Costa el 13 desembre 2016 a les 12:11 ha dit:\nSí que queden filòsofs i filòsofes per a tretze capítols. I per a molts més. Del que dubto és que el guionista/es d’aquesta sèrie tingui/n recursos creatius i literaris suficients per poder aportar alguna cosa més que valgui, de debò, la pena.\nDultyx el 13 desembre 2016 a les 13:06 ha dit:\nOstres, doncs jo he vist al Merlí molt més putejat aquesta temporada amb la Coralina que l’anterior, francament. Li treu el Bruno (això és el més greu), li limita la llibertat com a professor que amb el Toni tenia i molta, li toca aguantar molt sovint les punyalades que li fa sobretot a la segona meitat de la temporada i en ocasions sense saber què respondre, el fa fora de l’institut (fins que es mor, és clar)… Amb el Toni i l’Eugeni tenia tensions, però tenia molta més carta blanca. El Toni i l’Eugeni li cantaven les quaranta, i el Merlí sovint acabava amb un comentari enginyós i un somriure. Que li prohibeixen alguna cosa, gairebé semrpe feia el que li rotava. Que finalment el fan fora? S’ho repensen i el tornen a reincorporar. Com a antagonistes no són ni la meitat del que ha estat la Coralina (tot i que dubto que el Toni pugui ser considerat com a antagonista malgrat les friccions).\nI el personatge de la Coralina a mi m’ha agradat molt. No és un personatge que ve a ser odiat i ja està, és un perfil de persona molt real que et pots trobar perfectament, en absolut un artifici per a una ficció. Aquestes conviccions tant lloables però que de com d’estrictes que arriben acaben derivant en una execució freda i, en ocasions, sàdica, del que ella creu just, però conviccions al capdavall per com es pot veure en el tracte amb el Bruno i amb el Millán al final. Merlí precisament el que ha aconseguit és que els adolescents, per primera vegada, no siguin personatges bidimensionals (i força ostiables), però la Coralina la veig força tridimensional. En tot cas, sí pensava que farien una altra cosa amb ella donades les trucades amb el seu fill/a.\nNúria el 13 desembre 2016 a les 15:23 ha dit:\nEns veurem després de Nadal! (ara no ens estem veient)\nLa sèrie ha fet comprendre i estimar els adolescents tan mal dibuixats i esterotipats a tot arreu. I ha fet valorar-los la filosofia que ens humanitza, tan arraconada amb la dèria de l’anglès, de les tecnologies i de l’emprenedoria.\nNota altíssima per al guionista, en Merlí i els seus Peripatètics. Tv3, n’esperem més capítols i que no s’acabi el curs! (Ep, però tracteu més bé el perfil d’independentista, si us plau).\nmazinguer el 20 desembre 2016 a les 21:58 ha dit:\nPensant amb el final del personatge de la Coralina, després de que el petit Vilaseca li cantés les veritats, i ella es veiés sense més possibilitats de ferir el cor de la resta de personatges, la seva resposta va ser que ja portava l’abric per marxar-se cap a casa. tinguent en compte que ella ja sabia que la cisterna del bany estava trencada i la ben estira perquè acabi caiguent. Creieu que hauria la possibilitat de que fos un suicidi?


La Núria a la cuina: Codonyat\nUn nou any, dels arbres fruiters de Taradell, arriben a casa nostra una bona pila de codonys. Així doncs, a arremangar-se s'ha dit (però vigilant no cremar-se, sobretot!) i a fer codonyat. Aquesta vegada, la versió és extreta del llibre publicat pel cuiner Joan Roca i que m'han deixat. Veureu que bona que queda aquesta confitura dolça: ja sigui sola, o bé acompanyada d'un bon mató. I si algú encara no ha quedat tip de panellets, doncs també pot aprofitar el codonyat per farcir-ne! Apa, bon profit!\n2 Kg de codonys (pelats i separada la polpa)\n850 gr de sucre / 1 Kg polpa codony\nCom veureu, les quantitats depenen del que vulgueu fer. En tot cas, amb els 2Kg de codony m'han sortit 5 terrines (mida crema catalana), una carmanyola de vidre i 2 pots de vidre (de melmelada).\n1. Rentar els codonys (treure-li el bellut que fa la pela)\n2. Pelar els codonys\n3. Posar en remull i a bullir les restes de pela i les granes dels codonys. Temps: uns 20 minuts. Colar-ho.\n4. Posar a bullir la polpa del codony amb el sucre (recordeu: 850gr sucre / 1 Kg polpa codony) fent servir una mica de l'aigua que ens ha quedat de la cocció anterior. Temps: 40 minuts. Veureu que es va envermellint el codony. Important anar-ho remenant de tant en tant amb una cullera de fusta per evitar que s'enganxi. Quan no es remena, tapar-ho perquè els esquitxos són molt calents.\n5. Finalitzada la cocció, passar-ho pel turmix, deixant-ho ben fi.\n6. Abocar-ho damunt dels motlles que tingueu. Recomanables les terrines de fer crema catalana, per exemple. O sinó, dins de pots buits de melmelada i envasar-ho al buit (tombant al revés el pot un cop s'ha introduït el codonyat a l'interior, deixant un petit respir d'aire al pot).\nAquí us deixo una foto dels postres improvitzats que ha preparat una companya aquest vespre (12/11) a casa nostra amb el codonyat i una mica de mató, pals de Mikado i cors de sucre.\nUs animo a provar la recepta ara que és l'època dels codonys. I ja sabeu que si voleu seguir les novetats del bloc, us podeu subscriure des de la pestanya que trobareu a la vostra dreta.\nLa Núria 13 d’octubre de 2013 a les 21:52\nSi surt molta codonyat, és bo embasar el buit. Però a vegades no es tenen prous pots. Llavors, potser val la pena congelar-la si no tenim previst gastar-la en breu?


JARC-COAG organitza el 1r Premi a la Millor Poma Golden | agropres\nJARC-COAG organitza el 1r Premi a la Millor Poma Golden\nEl cap sectorial de la fruita dolça de JARC-COAG, David Borda, ha presentat en roda de premsa a Lleida el 1r Premi Internacional a la Millor Poma Golden, organitzat per l’organització agrària, amb la col·laboració de l’Institut de Recerca i Tecnologia Agroalimentàries (IRTA). A més, el dia 24 de març es farà a la capital del Segriá una jornada sobre la qualitat sensorial de la fruita dolça.\nEls objectius de l’organització agrària en plantejar aquest acte són posar en relleu la poma guanyadora i la millor valorada en el tast popular, i aconseguir que es valori molt més la qualitat de la fruita. Aquesta, s’ha de basar més en el sabor, i mai exclusivament en els atributs visuals. Aquest canvi en l’estimació s’ha de potenciar des de tots els fronts possibles, des dels productors als consumidors, i especialment des de la distribució.\n“Volem que la distribució centri la seva estratègia de venda en oferir fruita amb sabor. Si als lineals tenim sempre assegurada la qualitat, tots ens sortirem guanyant”, ha afirmat Borda.\nAixí mateix, cal destacar la feina dels productors per la millora contínua de la qualitat. En aquest sentit, JARC-COAG ha anunciat que la jornada del dia 24 conclourà amb un tast popular de les 5 pomes finalistes del guardó, que comptarà amb representats de la gastronomia i la distribució.\nPer la seva part, l’IRTA avala el premi, assessorant al grup d’experts que avaluaran els aspectes que defineixen la qualitat. També oferirà el resultat del tast popular.\n« Fires de març de 2017 Agroprés dóna suport a la tasca dels agents rurals »


Què és twitter? |\nPels qui ens movem per aquest món de les xarxes socials i el Web 2.0 Twitter ja és part de la nostra vida quotidiana. Però tot sovint ens trobem amb petits banys de realitat que ens demostren que encara hi ha molta feina a fer i que massa gent fora del nostre entorn professional encara no sap ni de qué parlem (no debades diuen els experts que més que vendre el que ens toca fer és evangelitzar).\nPotser us enrecordareu d’aquella entrevista que féu en Jordi Basté a dues periodistes sobre la importància d’internet en les darreres eleccions a l’Iran (El Món a RAC1: Internet és activisme i la prova és l’Iran) que ja vaig ressenyar a Política i Twitter: #iranelection.\nDoncs justament en Basté demanava (cap al minut 6) que expliquessin qué era això del twitter (malgrat que déu ser per aclarir-ho als oïdors, no pas per que ell no ho sàpigui).\nDoncs vist que la pregunta encara és vigent, reponguem-la.\nSegons la viquipèdia: Twitter és un servei de xarxes socials i microblogging que permet als seus usuaris enviar missatges de text només, amb una longitud màxima de 140 caràcters mitjançant SMS, missatgeria instantània o bé directament des del lloc web de Twitter o aplicacions ad hoc com Twitterrific o Twitux i GTwitter (a GNU/Linux).\nPerò, tal i com expliquen els de Commoncraft (en), jo diria més aviat que això de twitter és una nova manera de compartir petites experiències o pensaments amb… tothom? Bé, no pas tothom. Només la gent que s’hagi apuntat a la teva pàgina de twitter.\nO dit d’una altra manera, és una eina per poder publicar a internet tot el que vulguis sense que hagi de ser cap article elaborat d’aquells que, amb sort, et costaria més d’una hora d’escriure. Per que amb twitter només tens 140 caràcters, com si fós un sms (però tampoc caiguem en l’error de confondre-ho amb els sms de telefonia).\nEn tot cas, féu-li un cop d’ull al vídeo dels de Commoncraft (en):\nSí, és en anglés, però veureu un botonet per canviar l’audio a l’espanyol si voleu.\nAra bé, també podeu optar per la manera que tenen els de SuperNews (en) d’explicar-ho:\nAixí doncs, alguna pregunta més? O:)


III Trobada de “Família Unida”, a Tàrrega - Bisbat Solsona\nLa tarda del passat dissabte dia 24 d’abril es feu la III Trobada de Família Unida. Aquest és un grup format per diversos responsables i servidors de la parròquia targarina, on es continua treballant de cara a com construir una comunitat més acollidora i més fraterna.\nS’inicià fent una pregària i recordant el tema tractat l’última trobada, sobre el valor de la pertinença. Seguidament el rector de la UPP de Tàrrega, Mn. Josep M. Vilaseca, va exposar el tema de com millorar aquesta comunitat. Entre les coses més destacades mencionà que fer comunitat és un sortir d’un mateix, de l’individualisme. És la capacitat d’obrir el cor cap a l’altre. Cal evitar caure en judicis i crítiques i no crear discòrdies. Intentar sempre buscar punts de diàleg. Ser constructors de ponts i no de murs. També assenyalar que cal acceptar i reconèixer els nostres propis errors i treballar la correcció fraterna. Ser persones de pau i crear sempre ambient de bondat i de senzillesa. Veritat i caritat són elements també imprescindibles i ser portadors d’alegria.\nDesprés els assistents es dividiren en tres grups per plantejar quins objectius i accions es poden fer per ser aquesta comunitat més joiosa, alegre, fraterna i evangelitzadora. Aquesta trobada, en el marc de la nau principal de Santa Maria de l’Alba, es finalitzà amb una solemne adoració al Santíssim.\nInforma: Josep Castellà / Foto: Anna M. Farré\nPublicat el Dilluns 26-04-2021 dins de Notícies


Torra carrega contra Torrent: «Avui s'obre la porta a desballestar les institucions» | NacióDigital\nper Joan Serra Carné / Oriol March / Sara González , Parlament de Catalunya, 27 de gener de 2020 a les 15:25 |\nQuim Torra es dirigeix al Parlament amb Roger Torrent assegut al seu darrere | ACN\nXoc entre el president de la Generalitat, Quim Torra, i el president del Parlament, Roger Torrent. El trencament entre Junts per Catalunya (JxCat) i ERC s'ha fet evident en els primers instants del ple de la cambra, un cop Torra i Torrent han airejat les seves diferències i ERC ha evitat aplaudir la intervenció del president de la Generalitat. Torra ha afirmat que la decisió dels republicans de no garantir la seva continuïtat com a diputat provoca que es lamini la confiança en les institucions i es posi en joc la continuïtat de la legislatura: "Avui s'obre la porta a desballestar les institucions", ha afirmat Torra des del faristol, després que Torrent hagués anunciat a l'hemicicle que no es podria comptabilitzar el seu vot.\nEl president de la Generalitat ha lamentat que no se li hagués notificat prèviament la resolució verbalitzada pel president del Parlament i s'ha preguntat quin valor tenen les votacions de la cambra catalana. "Té cap valor el que votem? El que vota el Parlament és simbòlic?", s'ha preguntat dirigint-se a Torrent, els diputats d'ERC i els membres del Govern. A l'hemicicle només l'han acompanyat els consellers de JxCat, mentre que els republicans ja eren dins quan ha fet acte de presència.\n"Cap secretari general [del Parlament] té les competències", ha argumentat Torra, en referència a la decisió de Xavier Muro de desposseir-lo de l'acta. "Us demano, president [Torrent], que garantiu els meus drets tal com ho heu fet sempre, i específicament el 10 de gener. Confio que el Parlament, i apel·lo tots els diputats, reverteixi aquesta irregularitat, aquest fet il·legal de manera immediata. Si no és així, posen risc la continuïtat de les institucions", ha indicat el dirigent independentista.\n▶ #President @QuimTorraiPla: "Confio que el #Parlament reverteixi de manera immediata aquesta il·legalitat. Si no, posarà en risc la continuïtat de les institucions” #Parlament pic.twitter.com/qvOvqAwNqU\n— Govern. Generalitat (@govern) January 27, 2020\nEls arguments de Torrent\nAbans de l’inici de la sessió, el president del Parlament, Roger Torrent, ha anunciat que el vot de Torra no es podrà comptabilitzar. Ha denunciat el "segrest" del vot del president de la Generalitat i ha assegurat que és un "fet injustificable" que la cambra treballarà per revertir. "Hem de conciliar dos interessos: defensa de la presidència i la validesa dels acords que prengui aquesta cambra", ha argumentat. Torrent ha defensat que no es pot sotmetre la cambra a "la paràlisi" i que, per tant, "no pot renunciar a ser una eina eficaç" al servei de la ciutadania.\nEls socis ja admeten obertament la possibilitat que la legislatura s'acabi pel xoc en la resposta del Parlament al cas Torra\nFonts de la presidència del Parlament asseguren que, abans de l’inici de la sessió, Torrent ha demanat a Torra que no faci córrer la llista i que, per tant, Maria Senserrich no prengui l’acta de diputada perquè la cambra seguirà "lluitant per revertir la injusta situació actual". També que el secretari general, Xavier Muro, no podia desatendre la resolució judicial. També li ha traslladat la reflexió que cal aprovar lleis i "millorar les condicions de vida de la seva gent", com ara aprovar les ajudes per les afectacions del temporal Gloria o els pressupostos de la Generalitat.\nLa tensió ha estat permanent durant tot el matí. JxCat ha comparegut al migdia per vincular la continuïtat del Govern i l'aprovació dels pressupostos de la Generalitat a preservar l'escó de Quim Torra. En aquests termes s'han expressat Josep Costa, vicepresident de la cambra, i Albert Batet, president del grup parlamentari, que han avançat que hi presentaran avui mateix una proposta de resolució que serveixi per "desautoritzar" el secretari general, Xavier Muro, que és qui ha desposseït Torra de l'acta mitjançant un escrit aquest matí.\n"De moment, Torrent no l'ha desautoritzat", ha remarcat Costa, que ha presentat una proposta a la mesa que ni tan sols ha estat votada en la reunió de l'òrgan rector. Malgrat perseguir una solució al cas Torra, el mateix Costa ha admès que no ha conversat en tot el cap de setmana amb el president del Parlament. La seva relació personal és pèssima. Costa ha apuntat que, tot i presentar la proposta al ple, no té garantit el suport de cap grup parlamentari, per bé que ha apuntat que la CUP en comparteix l'"esperit polític".\nIceta, a Torra: «No estan en condicions de continuar governant»\nPolítica, desballestar, Josep Costa, JxCat, inhabilitació, escó, Roger Torrent, Parlament, ERC, mesa, Quim Torra, institucions\nPer Ramon B. Vallet el 27 de gener de 2020 a les 18:13\nEls independentistes catalans sense cap partidisme, estem decebuts, vàrem anar a votar l'1-O amb la il·lusió, ens havien dit que ho teníem tot a punt, vàrem creure en el govern català format per JXCAT i ERC, tenien els contactes necessaris per rebre suports internacionals, ens van afirmar que hi havia unes estructures administratives per afrontar la situació. Es van atrevir a proclamar la República, per renunciar als 30 segons, des de aquell trist moment "històric", els esdeveniments han anat empitjorant cada dia més. Els partidismes dels dos partits han arribat a aquesta trencadissa lamentable. Els independentistes ens hem quedat orfes, el govern no ha governat, no ha aconseguit poder tenir uns pressupostos, que són la mesura per poder mitigar els greus problemes de la societat. La incapacitat política dels dos partits ens poden portar a una paràlisi del benestar dels catalans i aparcar per un temps, el desig de la llibertat del nostre país. Si teniu temps de rectificar, feu. Avui és un dia trist per a molts catalans\nPer Girondins el 27 de gener de 2020 a les 17:18\nOstres tu com s´eferrissa el Torra i Jxcat, a la mamella de catalunya, ja que si es fan eleccions Jxcat podria seguir el camí de C,S, casi desapareguts, no es que els importa molt la independencia, es que primer son els seus interessos, desprès ja veurem, un debat que de parla del procès soberanista es fa feixuc i queda molt lluny...\nQuin desgavell !!!\nPer Ariosto el 27 de gener de 2020 a les 17:04\nGracies al que queda de la tropa del procés, els catalans som la riota de tothom. Això i la Escopeta Nacional van pel mateix camí. Tot plegat per una colla amb dues b altes, dues os d'admiració i acabat amb ese.\nIN-, inda-, indapandenchia!\nPer Lagarto el 27 de gener de 2020 a les 16:06\nNo us adoneu que us estan prenent el pèl?


Clínica Diagonal - A Clínica Diagonal no es perd el romanticisme\nCLINICA DIAGONAL CLÍNlCA DE MEDICINA INTEGRAL - A Clínica Diagonal no es perd el romanticisme\nA Clínica Diagonal no es perd el romanticisme\nEn motiu del dia dels enamorats, Sant Valentí, Clínica Diagonal ha volgut obsequiar als seus pacients amb uns bombons de la teteria Cuca de llum, d’Esplugues de Llobregat.\nI es que un dels obsequis estrella per Sant Valentí són els dolços. Entenem que la xocolata, en general, i els bombons, en particular, són un dolç regal per celebrar aquest dia. Per això hem decidit endolcir Clínica Diagonal! D’aquesta manera a tots aquells que s’han apropat a la clínica, han degustat els bombons de forma de cor.\nLes hostesses han repartit una mica d’amor per les habitacions i en una d’elles s’han trobat amb el Sr. Heriberto Ramos qui ha agraït molt aquest detall. Heriberto, que avui se li donarà l’alta, rep els bombonets en el seu últim dia d’ingrés després de 6 mesos d’hospitalització.\n“He de destacar les extraordinàries instal·lacions, l'amabilitat i l'afecte del personal, des de les noies de la neteja fins als metges, la qual cosa és d'agraïr. Un servei únic”, ha volgut fer constar el Sr. Ramos.\nI amb aquest dolç detall li desitgem a Heriberto i a tots els pacients un feliç dia dels enamorats!\nSant Valentí a Clínica Diagonal


L'Uni-Gernika es retarda una hora per no coincidir amb el Girona-Madrid - Empordà\nL'Uni-Gernika es retarda una hora per no coincidir amb el Girona-Madrid\nEl partit de bàsquet serà el dia de Sant Narcís a les 7 del vespre per evitar el de futbol, que comença a 1/4 de 5\nDDG 24.10.2017 | 06:30\nL'Spar Citylift Girona-Gernika corresponent a la sisena jornada de la Lliga Dia es retarda una hora i es jugarà, finalment, el proper diumenge 29 d'octubre, diada de Sant Narcís, a les 19.00 i no a les 18.00, com estava previst. El motiu del canvi, que ja consta a la plana web de la Federació, és evitar la coincidència entre aquest duel i l'històric Girona-Madrid de la Lliga de Primera divisió de futbol que aquell mateix dia es jugarà a l'estadi de Montilivi a partir de les 16.15. Per tal de facilitar que aquells aficionats que ho vulguin puguin anar a totes dues cites, l'Uni ha optat per endarrerir una hora el seu duel. Les gironines, colíders de la classificació juntament amb el Perfumerías Avenida, el Gipuzkoa i el Ferrol (4 triomfs i una derrota) s'enfrontaran a les cinquenes classificades (3-2), un equip al qual ja van superar àmpliament fa un parell de setmanes en l'arrencada de l'Eurocup.\nResolta la coincidència entre el Girona-Madrid i l'Uni-Gernika de la diada de Sant Narcís, la que no es podrà evitar serà la del proper dijous. Tant l'equip de futbol com el de bàsquet tornen a tenir partits a casa. L'Spar Citylift rep el Cegled en la tercera jornada d'Eurocup, un partit programat per les 19.15 i que no es pot variar perquè s'emetrà per Esport3. Per la seva banda el Girona debuta a la Copa del Rei disputant a Montilivi el partit d'anada de setzens de final contra el Llevant, a les 20.30, un horari que tampoc es pot moure perquè ve fixat directament per La Lliga i els operadors televisius (en aquest cas, es veurà per beIN). L'Uni té ara per davant tres partits seguits a casa, el d'aquest dijous 26 d'octubre contra el Cegled; el de diumenge davant del Gernika i, curiosament, el del dijous 2 de novembre un altre cop amb aquest mateix rival corresponent a la quarta jornada de l'Eurocup. El Girona, per la seva banda, en té dos, dijous amb el Llevant i el diumenge contra el Reial Madrid.


Forns d’oli de ginebre de Riba-roja – Patrimoni Existencial\nEtiquetat Forns, Pous de glaç\nEntrada prèvia Contrapès del Clot\nEntrada següent La Casa Blanca de l’Abella\n3 pensaments sobre “Forns d’oli de ginebre de Riba-roja”\nJulio Monfort Tena ha dit:\n2 Desembre 2014 a les 22:27\nEstic completament d’acord. El forns d’oli de ginebre de Riba-roja constitueixen un patrimoni etnològic importantissim, que estic segur els Amics de Riba-roja sabran recuperar de l’oblit.\nRAFEL JORNET ha dit:\n2 gener 2016 a les 18:28\nHola m dic Rafel Jornet , soc de la Fatarella i practico Btt , lo cual m porta molt interes fe tot l q emvolta els nostres termes . Us agrairia molt si m pasediu la.uvicacio de els indrets dels forns pr q n sentit parlar molt pero no n vist mai cap .MOLTES GRACIES\n3 gener 2016 a les 21:42\nHola Rafel, en els posts d’aquest bloc trobaràs les coordenades per situar-los amb un GPS. Si no te’n surts, només m’ho has de dir i mirem com t’ho indico.


Beachpad Escape B&B Brighton and Hove Regne Unit - Ofertes d'hotels amb els MILLORS DESCOMPTES EN LÍNIA\n17 Madeira Place, Brighton, Brighton and Hove, Regne Unit, BN2 1TN - Veure al mapa\n"The hosts were lovely and very accommodating, really the fri..."\nBarri Brighton Brighton Brighton Hove Brighton\nConvenientment situat a Brighton and Hove, Beach Pad Escape B&B és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Beach Pad Escape B&B, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, aparcament de cotxes són només algunes de les comoditats que fan que Beach Pad Escape B&B sigui diferent dels altres hotels de la ciutat.\nL'ambient de Beach Pad Escape B&B es reflexa en cada habitació. balcó/terrassa, aparell de televisió, sala d'estar, cafetera/tetera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Brighton and Hove, faci de Beach Pad Escape B&B la vostra llar.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Beachpad Escape B&B de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (295) Parelles (242) Viatgers en solitari (23) Famílies amb infants petits (6) Famílies amb infants grans (6) Grups (28)


Almussafes viu una intensa vesprada dedicada a la poesia - Ajuntament d'Almussafes\nLa poesia va ser la protagonista el passat dijous 8 d’octubre de la Festa Estellés que es va desenvolupar en el Museu Casa Ayora d’Almussafes, en la qual a més de llegir-se diferents textos literaris musicalitzats es va celebrar el lliurament de premis del XXVI Certamen de Poesia Marc Granell. Els guardonats van ser, tal com ja havia anunciat el consistori, Julen Alexander Carreño Aguado i Raimond Aguiló Bartolomé, els qui van estar presents en l’acte per a recollir les seues corresponents recompenses. L’alcalde, Toni González, es va comprometre a continuar apostant per aquest concurs i va felicitar públicament a Marc Granell, padrí d’aquest, pel Premi de les Lletres concedit per la Generalitat Valenciana. Segons el primer edil, aquesta distinció «posa en valor tota la seua trajectòria, des dels seus inicis com a referent d’aquesta generació d’escriptors i poetes dels anys 70 que van revolucionar la literatura de la llengua valenciana».\n«L’Ajuntament d’Almussafes, a través de la seua Regidoria de Cultura, continuarà apostant i sent fidel al Certamen Marc Granell, una cita amb la cultura, amb la literatura, un punt de trobada amb la paraula ineludible per a tots aquells que som conscients del gran poder que té la poesia en la nostra societat i, en definitiva, en les nostres vides», va declarar durant el seu discurs l’alcalde, Toni González, qui va aprofitar la seua intervenció per a felicitar el mateix Marc Granell pel Premi de les Lletres que va recollir l’endemà en el Palau de la Generalitat. «Merescuda distinció que posa en valor tota la seua trajectòria, des dels seus inicis com a referent d’aquesta generació d’escriptors i poetes dels anys 70 que van revolucionar la literatura de la llengua valenciana», va destacar el president de l’executiu municipal.\nEl regidor de Cultura, Alex Fuentes, agraeix la col·laboració del ‘Grup Poètic Argila de l’Aire’ i posa en valor la gran participació registrada enguany en el certamen. «Hem passat dels 72 treballs de 2019 als 605 d’aquest 2020, una xifra rècord que suposa un recolzament per a l’organització. Ens confirma l’enorme interés existent i ens anima a continuar treballant perquè la convocatòria mantinga el prestigi aconseguit al llarg de quasi tres dècades, en les quals el nostre únic interés ha sigut promocionar de manera senzilla i honesta la poesia com una de les grans formes d’expressió artística», assenyala l’edil.\nLa cerimònia es va completar amb la presentació dels llibres que recullen les obres premiades en la passada edició: ‘Sal de mar’, d’Amadeo Laborda Gil, i ‘Quadern de la vall’, de Gregori Royo Bello. Tots dos han sigut publicats per ‘Edicions 96’ a través de la col.lecció poètica Razef.\nEtiquetado como:CULTURA,MARC GRANELL,POESIA\nAlmussafes viu una intensa...


Ràdio Balaguer - El Balaguer Villart Logístic de tennis taula torna demà dissabte a la competició igual que els equips sèniors del Club Bàsquet Balaguer.\nEl Balaguer Villart Logístic de tennis taula torna demà dissabte a la competició igual que els equips sèniors del Club Bàsquet Balaguer.\nEl Balaguer Villart Logístic de tennis taula torna demà dissabte a la competició i ho fa reben a casa a l’Irun Leka Enea, un equip molt més potent i que està entre els 6 primers classificats per a la ETTU Cup. L’encontre, com sempre, es podrà veure al Pavelló Molí de l’Esquerrà a les 5 de la tarda .\nPel que fa al bàsquet, el sènior femení del C.B. Balaguer, el Q2 Consultors, viatja demà dissabte fins a la pista del CB Valls Lear on, a partir de les 7 de la tarda, lluitarà per aconseguir els 2 punts i consolidar encara més la segona posició de primera catalana o superar al Joventut Les Corts, el primer a la classificació tot i que empatat a punts amb les balaguerines.\nPer la seva banda el sènior masculí A, el Paviments la Noguera, rebrà a casa a 2/4 de 7 de la tarda al CB Salle Reus.


Ja pots informar a Sanitat de les vacances per a evitar que coincidisquen amb la vacunació - À Punt\nJa pots informar a Sanitat de les vacances per a evitar que coincidisquen amb la vacunació\nLa iniciativa va dirigida exclusivament a persones pendents de la primera dosi del grup d'edat entre 18 i 39 anys\n01 de juliol 2021 - 13:33\nLa Conselleria de Sanitat Universal ha anunciat aquest dijous al matí l'activació d'una ferramenta digital que farà possible adaptar la cita de la vacunació a les vacances. Un mecanisme que va anticipar el president del Consell, Ximo Puig, el passat 10 de juny, durant una sessió de control a les Corts, i que es tradueix en un formulari al web de la conselleria.\nEn concret, Sanitat Universal ha detallat en un comunicat que al web es persones de 18 a 39 anys (nascuts entre 1982-2003 inclusivament) que està esperant la cita per a la seua primera dosi poden accedir a un formulari en el qual poden indicar en una agenda de vacunació les setmanes que romandran fora i que, per tant, no podran acudir a vacunar-se.\nLa consellera de Sanitat Universal, Ana Barceló, ha remarcat que “la finalitat és facilitar als ciutadans que puguen gaudir del seu període de vacances, i vacunar-los quan estiguen disponibles”. La conselleria assegura que s'ajornarà la citació a quan la persona que així ho sol·licite estiga disponible, "respectant l'orde de vacunació que s'està duent a terme en la Comunitat Valenciana, que és per grups d'edat". Sanitat enviarà un SMS amb l'enllaç al web a les persones entre 18 i 39 anys que es preveu citar al llarg de l'estiu.\nAquesta eina no està pensada per a les persones que estan pendents de rebre la segona dosi de la vacuna i que Sanitat Universal recorda que ja tenen una citació prèvia realitzada en el moment que els van posar la primera dosi.\nPots detallar el teu període vacacional en aquest enllaç.


ESTRENA DEL RÈQUIEM DE GOODALL – badaluc\nESTRENA DEL RÈQUIEM DE GOODALL\nPublicat peraleixmataro 12 d'Abril de 2015 8 d'Agost de 2016 Publicat enActivitats, Cantus Firmus, concerts, parròquia, poble, Sàhara\nCantus Firmus s’ajunta amb el Cor Ciutat de Mallorca i la Jove orquestra Illes Balears, per estrenar a Ses Illes i a Catalunya, el rèquiem “Eternal Light” de Howard Goodall . A Centelles, han coincidit amb l’estrena dels Duets de dos en dos, on Josep Valldeneu, tocava a una ben familiar Plaça Vella\nAspecte dels cors i de l’orquestra que han interpretat el Rèquiem de Goodall, aquest diumenge, 12 d’abril, a Centelles. El Cor “Cantus Firmus”, de Centelles, s’ocupava de les parts solistes i bàsicament es situava als primers termes. Per darrera hi havia l’orquestra i el cor vingut de Mallorca. Dirigia Joan Barceló.\nCentelles. Altre cop una notícia del diari de l’esmorzar motiva una rèplica: Luís Racionero s’ha embolicat a escriure un llibre valorant el poder del diner en el mòn de l’art contemporani. En aquest context, i responent a una entrevista, liquida sense miraments, la música contemporània i part de l’art modern en general. Com si el què no li agrada, fos el tot. Ja sabem que tot és subjectiu , però, ara com ahir, hi ha artistes que treballen bé, sigui quin sigui el seu llenguatge, el seu estil i el paper final dels diners. No es pot quedar encantat en una sola cara de la moneda, senyor Racionero.\nLa plaça Vella, escoltant el duet de\nJosep Valldeneu i Joan Motera\nMirem sino els dos exemples que hem tingut avui mateix a Centelles. Els dos de música i música contemporània i, a més, en proposta gratuïta. Al matí, a la plaça Vella, un racó ben situat i fàcil de trobar per la gent del mercat, s’ha ofert un concert de duets. Música de jazz, a càrrec de Josep Valldeneu al saxo i a la trompeta, i de Joan Motera, al contrabaix. Ambdos col·legues han despullat diversos temes de jazz, tant escrits per ells mateixos, com versions dels seus mestres referents. El concert donava el tret de sortida a un nou cicle de duets musicals, organitzats per David Viñolas, que tindrà lloc bàsicament al Casal Francesc Macià, diversos diumenges dels que venen. Avui mateix a la tarda, hi havia un segon concert, al mateix escenari centellenc, a càrrec de Gemma Abrié i Miquel Àngel Cordero. Però un mal criteri en la programació cultural, ha fet que aquesta mateixa tarda, una mica abans, però solapant-se, a l’església parroquial de Santa Coloma de Centelles, es desgranés un projecte que, al meu criteri, era el doble d’important, pel seu caràcter d’innovador i únic. Per respecte al treball cultural i per no fer mal a altres propostes com la conferència sobre la dona de Mans Unides –també avui, a les 6-, hauria valgut la pena mirar de separar els actes.\nEfectivament, a l’església, el grup coral centellenc, Cantus Firmus, vinculat a la Violeta, i potser el sector coral, ara més qualitativament capacitat del poble, ha actuat d’anfitreó a dues formacions mallorquines, amb qui junts han interpretat, el Rèquiem “Eternal Light” (2008) de Howard Goodall (Bromley, Kent, Angleterra, 1958). La cantata funerària, estructurada en passatges litúrgics i pregàries de memòria pels difunts, era el primer cop que s’interpretava a tot l’estat Espanyol. El Rèquiem en sí, una peça de composició recent, després de la seva estrena inicial a Angleterra, s’havia escampat ràpidament, com la xocolata suïssa, per altres escenaris internacionals (cap a 400 interpretacions), però aquí, no havia encara arribat. Feliçment, Joan Laínez, el director del Cor Ciutat de Mallorca, va saber de la composició britànica i aviat va engrescar als seus vocalistes i al director orquestral Joan Barceló, de preparar aquesta obra per la seva estrena al nostre país. El cor mallorquí és de formació molt recent (2013): i l’orquestra la formen músics acabats de formar; l’obra de Howard Goodall representava un projecte ambiciós. L’aparició del cor centellenc Cantus Firmus, dirigit per Gabriel Miralles en una curiosa visita, de l’any passat, a Mallorca, va propiciar que totes tres formacions s’engresquessin a preparar i assajar el rèquiem, malgrat les distàncies físiques i l’esforç econòmic que un projecte així precisa. El rèquiem “Eternal Light” es va estrenar el cap de setmana passat a Felanitx, Mallorca –m’han dit, amb l’església plena a vessar-. Ahir dissabte es va presentar, a Barcelona, a la basílica de la Sagrada Família i, avui, i per tancar la formació a tres bandes, a Centelles. La setmana vinent, diumenge, encara hi haurà una quarta interpretació, a Tavèrnoles, però aquest cop a càrrec solament, de Cantus Firmus. No obstant promet ser una variació prou interessant i enriquidora del treball coral.\nEl cor Ciutat de Mallorca amb membres del Cantus Firmus,\nbarrejats per completar l’apartat coral. Moments d’assaig,\nPer tant aquesta tarda a Centelles, a partir de les 6, hi ha hagut aquesta estrena del Rèquiem de Goodall. Parlem de cent o cent-cinquanta persones, entre cantors i instrumentistes, repartits entre la zona de l’escalinata del presbiteri i dels primers bancs. En aquesta disposició inusual, el director Joan Barceló, dirigia des de la tarima del mossèn, que han situat al terra de la nau. Entre els integrants de l’orquestra, a més d’alumnes avançats, hi havia també varis professors que s’ocupaven sobretot de la secció de cordes. Entre els instruments hi havia també una arpa. I també tres contrabaixos, en un dels quals hi havia un “mallorquí d’adopció temporal”, com és el contrabaixista centellenc Joan Druguet Sallent.\nLa música de Howard Goodall és de caire melòdic. La veu predomina i la música contrarresta i ajuda a descriure i dignificar el missatge. Es tracta d’un so molt potent, de desenvolupalent tranquil, però amb un accent dramàtic i de variacions sonores que donen molt de joc i un afecta magnificent i de plaer curador. No és un réquiem que provoqui més tristesa, pels difunts. Sinó més aviat, és un cant d’esperança i bons pensaments per la vida dels que han entrat ja al Paradís. El preludi al rèquiem ha anat precedit per uns peces curtes i instrumentals de Górecki ,que han anat molt bé per situar les coordenades sonores del compositor britànic. Gabriel Miralles ha parlat de la relació de Goodhall amb la música del sector audiovisual. Si es pogués estirar el fil, valdria la pena tornar a escoltar aquest rèquiem per comparar-lo amb altres rèquiems històrics, com el de Mozart. Per exemple, en el què correspon a passatges característics com el kyrie o sobretot la “Lacrymosa”. D’altra banda, en la introducció, Miralles ha comentat que Goodall havia tret els passatges tradicionalment dedicats a remarcar les faltes dels creients i descreguts. I que els havia substituït per textos de la literatura anglesa de vàris segles.\nUn aspecte interessant era l’alegria continguda i la il·lusió\nque transmetien els membres del cor i els instrumentistes.\nTant els de casa, com els de Ses Illes.\nPerò tot això són conseqüència d’una audició impressionant. Molt ben interpretada pels cors i instrumentistes, que fa sentir-nos orgullosos de les capacitats dels homes i dones d’avui, d’emocionar-nos i fer-se seu i compartir el projecte. I per això, val la pena proclamar que, com no hi ha dubte, hi ha creativitat sana i constructiva en els artistes del nostre segle XXI, que contràriament als que alguns es pensen, són dignes hereus de la Història de l’Art.\nA la nau hi havia un públic important, tant local, com familiar dels músics centellencs i mallorquins. Ningú sembla que s’hagi avorrit, ni molt menys, d’acord amb els aplaudiments que han esclatat al final i que han animat a una propina. Detalls a part, una part important dels integrants mallorquins han fet el trajecte en barco. I una porció petita que ho ha fet amb avió, ha trobat problemes amb una vaga aèria. Els mallorquins han passat la nit a Barcelona i aquest matí han cantat gospel a una església de la vila de Gràcia.\nEl cor estava format per membres de\nAhir dissabte, dia 11, a Centelles hi havia la cursa solidària pel Sàhara. En Pere Viñolas ens ha explicat que va anar bé, tot i que hi havia menys gent. Suposo que encara es pot fer alguna aportació del material que precisaven enguany, per enviar als campaments. Aquest redactor i un altre centellenc, vam passar el dia d’ahir a Palau-Solità i Plegamants, responent a la crida dels amics d’allà, del Taller d’Art, que organitzaven una sketchcrawl (es veu que és en femení), per donar a conèixer el seu Mercat Medieval. Els dibuixos i l’enllaç sortirant aviat a la secció Crònica de dibuix urbà del blog Aleix Art. Els amics dibuixants de Palau-Solità, són els mateixos que van venir pel Cau de Bruixes. Aquí vam ser uns 15. Allà, dibuixant, vam arribar als 25. Per això vam aprofitar per repartir cartells d’un nou sketchcrawl que celebrarem a Centelles, l’1 de maig , per l’aplec del Puigsagordi. Pujarem a peu i dibuixarem.\nESTRENA A VIC:\nOne thought on “ESTRENA DEL RÈQUIEM DE GOODALL”\nRetroenllaç: Pau des dels cors musicals – badaluc


Escollida una nova executiva comarcal del Partit Demòcrata a la Cerdanya — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Escollida una nova executiva comarcal del Partit Demòcrata a la Cerdanya\nEscollida una nova executiva comarcal del Partit Demòcrata a la Cerdanya\nL'encapçalarà Jordi Palomino, que té com a objectiu reforçar el partit i preparar-lo de cara a les pròximes eleccions. Enric Quílez ocuparà la plaça vacant de conseller nacional\nMembres de la nova executiva comarcal de Cerdanya del Partit Demòcrata (Foto: Partit Demòcrata Cerdanya)\nEl Partit Demòcrata de la Cerdanya ha escollit per unanimitat una nova executiva comarcal. L'encapçalarà Jordi Palomino, expresident de la JNC a la Cerdanya i membre del comitè local de Puigcerdà. Entre els membres de la candidatura -l'única que es va presentar en el procés electoral- hi ha també Enric Quílez, Jordi Armengol, Isidre Chía, Nerea Espada, Yolanda Mendo, Albert Piñeira i Marta Rufiandis.\nEl nou president del Partit Demòcrata a la Cerdanya, Jordi Palomino, destaca que la prioritat és "reforçar el partit i preparar-lo de cara a les pròximes eleccions autonòmiques i municipals". Així mateix, Palomino es marca com a objectiu presentar llistes a tots els municipis cerdans i augmentar el nombre de militants. Finalment, l'executiva vol obrir el partit a la societat, organitzant actes, conferències i trobades amb associacions locals, entre d'altres.\nJordi Palomino subratlla que "cal oferir un projecte centrat, seriós, compromès amb la societat, a favor del progrés econòmic i la justícia social i que faci bandera de la cultura de l’esforç". I afegeix: "Cal fer fort el partit que transita pel carril central del catalanisme; la lleialtat amb la Direcció Nacional del Partit Demòcrata és, per tant, indiscutible".\nNou conseller nacional\nDesprés de l’Assemblea Comarcal del PDeCAT, convocada telemàticament el passat dia 2 amb la presència de Marc Castells, es va iniciar el dia següent, 3 de setembre, el procediment electoral per escollir la nova Executiva Comarcal de la Cerdanya. També es va procedir a obrir el termini per a cobrir la plaça vacant de conseller nacional, que ocuparà ara Enric Quílez, actual president del comitè local de Puigcerdà, en substitució de Palomino. La seva candidatura va ser també l'única que es va presentar.


Entra a presó el lladre especialitzat en robar botigues de roba a Girona - El Gerió Digital\nEs tracta de Santiago Olguín, que acumula més de 30 detencions\nDivendres, 14 de febrer de 2014 09:31h\nEls Mossos d'Esquadra van detenir dimecres a la tarda un lladre multireincident que s'havia especialitzat en robar a botigues de roba de l'Eixample. Sobre ell pesen més de 30 detencions i, finalment, després de declarar davant del jutge aquest matí ha ingressat a presó. La Policia Municipal el va identificar quan passava a peu pel costat d'un control rutinari al carrer del Carme i el va aturar.\nLlavors, van fer les pertinents comprovacions amb els Mossos d'Esquadra i van saber que tenia diversos requeriments pendents. El darrer robatori l'havia produït aquell mateix matí. Es tracta de Santiago Olguín, de 27 anys, i a la zona se'l coneix perquè té tatuades llàgrimes a la cara. Aquest lladre feia anar de corcoll la policia i, en els darrers mesos, pràcticament delinquia a diari als comerços de la zona. El lladre coneixia bé com esquivar la presó i, habitualment, el seu botí no superava als 400 euros. D'aquesta manera, se l'acusava de faltes de furt i no de delictes. Per això, després de declarar davant del jutge, sortia en llibertat i tornava a actuar.\nEl darrer robatori el va protagonitzar dimecres al matí a una botiga de roba del centre de Girona. Els propietaris de l'establiment havien posat en coneixement de la policia els fets i, fins i tot, havien assegurat que havien vist com aquest jove -conegut perquè porta tatuades llàgrimes a la cara- n'havia estat l'autor. En aquest cas, el botí superava els 400 euros i, per això, se'l considera autor d'un delicte de furt.\nA la tarda, mentre la Policia Municipal de Girona feia un control rutinari al carrer del Carme, els agents van veure com el sospitós passava a peu a prop seu. Ràpidament, el van aturar i el van identificar. Seguidament, van posar-se en contacte amb els Mossos d'Esquadra per conèixer si tenia requeriments pendents i, efectivament, van comprovar com aquell mateix matí havia estat denunciat i que els mossos feia temps que el buscaven. Davant d'aquestes evidències, el van detenir.\nAquest matí, després de declarar davant del jutge, ha ingressat a presó. Sobre ell pesaven més de 30 detencions per fets similars.


girona | antoni vidal ribera\nNo m’agrada el Vol Gastronòmic. Ni l’estructura, ni el lloc escollit, ni el que representa per a moltes persones que no hi tenen accés, allò que la CUP ha … Continua llegint →\n02/08/2014\t· 7 comentaris\nPuntí entusiasma Girona\nAdrià Puntí va triomfar aquest dissabte a Girona. De forma rotunda i unànime, sense matisos ni excepcions. Podies preguntar a qualsevol de les persones que van omplir l’Auditori i la … Continua llegint →\n14/10/2013\t· 3 comentaris\n“De cuiners n’hi ha molts i per sobresortir has de buscar alguna cosa que et diferenciï, que et distingeixi”. Iolanda Bustos té les idees molt clares i des de sempre … Continua llegint →\nHi ha artistes d’època i artistes que marquen una època. Loquillo pertany al segon grup per mèrits propis, per haver construït la banda de rock en espanyol més important dels … Continua llegint →\n06/05/2013\t· Deixa un comentari\nLa Noucentista és un dels oasis gastronòmics de Girona. Productes de primera i un tracte proper i apassionat en 35 metres quadrats revestits de conserves selectes, licors excepcionals, olis, vins, … Continua llegint →\n06/10/2010\t· Deixa un comentari


Catalunya, pionera en la fusió entre esport i 'blockchain'\nCatalunya lidera la cursa per la verificació digital en el món esportiu\nL'equip i familiars d'Albert Bosch al final del triatló | @albert_bosch\nL'atleta Albert Bosch, l'empresa Myoo.io i la tecnologia de HashingDNA creen el primer NFT del sector esportiu\nLa tecnologia blockchain s’ha convertit en una de les maneres més segures de verificar operacions. Davant el constant creixement d’aquesta tecnologia, Albert Bosch, atleta i participant en triatlons, s’ha aliat amb la companyia Myoo.io que utilitzant la tecnologia de la catalana HashingDNA han aconseguit fusionar el món de l’esport amb la blockchain, creant així la primera verificació segura dels reptes assolits per l’esportista. Així doncs, la tecnologia és l’encarregada de “donar fe” que l’atleta acaba el Triatló integral de la Costa Brava, recorrent-la de Nord a Sud nedant (3Km), amb bici (145Km) i corrent (24Km).\nAquest divendres el món de l’esport i la innovació han fet història. Bosch és un atleta aventurer de Girona que ha creuat l’Antàrtida sense cap classe d’assistència. Aquest cop, però, l’atleta ha recorregut la Costa Brava i ha tornat a casa per aconseguir aquesta nova fita i donar veu a un sector creixent: la blockchain. En aquest sentit, gràcies a la tecnologia Bosch ha pogut verificar tot el seu recorregut per tal de tenir un document digital que assegura la seva trajectòria. És la primera vegada que s’utilitza la tecnologia per aquesta classe de verificació, però podria significar un canvi en la manera en la qual es compten aquestes proves.\n1er NFT de un Reto Personal en la Historia\nEn alianza con @myoo_io hemos sido pioneros fusionando un reto deportivo con Blockchain\n¡Siempre hay lugar para la innovación para crear valor! pic.twitter.com/ovDqRRond1\n— Albert Bosch (@albert_bosch) April 10, 2022\nEl primer NFT esportiu, però no l’últim\nUn NFT és un actiu digital, és a dir un certificat de qualsevol cosa pujat a la xarxa. Gràcies a la tecnologia blockchain aquests certificats són completament segurs i no poden ser falsificats. És per això que Myoo.io amb la tecnologia de HashingDNA han volgut utilitzar la blockchain per verificar el recorregut del corredor durant el triatló. D’aquesta manera, Bosch ha estat acompanyat en tot moment per altres esportistes que han verificat, juntament amb la geolocalització, tot el recorregut de l’atleta. Així doncs, un cop travessada la línia de meta, l’esportista ha pogut pujar tot el seu esforç a la blockchain on automàticament queda guardat, infranquejable i per sempre.\nAquest nou ús de la tecnologia podria canviar en certa manera les competicions esportives, ja que la verificació es pot convertir en l’aliat dels atletes. Tal com ha passat amb Bosch, només ha calgut la tecnologia adient per verificar que tot el seu recorregut ha estat real i que no hi ha hagut trampes. Amb aquesta prova, les empreses participants del projecte han volgut demostrar que el frau té molt poca cabuda en el món de la blockchain.\nHeurtel esgota la paciència del Madrid després d’una nit boja de festa\nEl jugador que va deixar el Barça entre molta polèmica per marxar a l'etern rival tampoc no ha encaixat a Madrid


Fusió entre tradició i modernitat.\nLa història i la modernitat convergeixen en aquest edifici de l´Eixample de Barcelona, una obra amb una notable influència modernista liderada per les interioristes Pilar Sanchis i Paula Rocasalbas de l´estudi PSJinteriorismo.\nAmb el propòsit de conservar l´essència original de l´habitatge, aquest majestuós espai es constitueix per sostres alts, elegants acabats ornamentals, mosaics al sòls, àmplies habitacions i grans finestrals.\nL´habitatge compta amb un estil singular, en el qual s´aprecia la confluència entre allò nou i allò antic, una composició potenciada per la feina de lestudi de les interioristes, que han creat un llenguatge mixt i ric en contrastos.\nGràcies a un bon assessorament acústic del servei tècnic més experimentat de Iscletec, s´han instal•lat finestres i balconeres de la firma seguint amb la campanya #VestimosBarcelona. Els nivells de soroll que es registren en una gran ciutat com Barcelona, requereixen d´excel•lents tancaments aïllants que proporcionin la màxima estanquitat acústica i tèrmica. El moviment #VestimosBarcelona és una iniciativa singular que afavoreix als habitatges de la ciutat i els aïlla del soroll amb la tecnologia més avançada de lempresa.\nPer aconseguir els millors resultats, shan proporcionat tancaments del model Iscletec 92 per a les finestres confrontants al carrer principal, el màxim exponent en tancaments acústics, tèrmics i de protecció total. . La finestra de fusta laminada de 92mm. de gruix, juntament amb els vidres triples signats per la marca Climalit i les ferramentes de la prestigiosa firma Maco, acomoden la casa en un agradable silenci\nque contrasta amb el soroll del concorregut carrer en què subica.\nA més, la resta de finestres compleixen amb els paràmetres adequats segons el nivell de soroll que penetra per cadascuna de les obertures: els tancaments que s´enfronten als moviments interiors del hall de l´edifici requerien duna barrera que minimitzés aquests sons. Per a això, Iscletec ha optat per un doble vidre que es compon de modernes finestres de la firma superposades al tancament original, que compta amb un artesanal gravat al vidre.\nFinalment, per a la zona posterior de l´habitatge, pròxima al pati interior, s´han establert les tradicionals portes de l´Eixample, un model que Iscletec ha fabricat especialment per #VestimosBarcelona i que recull totes les característiques demandades pels habitants de la ciutat, tant en estètica com en funcionalitat.\nAl llarg de les diferents estances de l´habitatge, s´observa la confluència entre els dos estils, que s´ha potenciat combinant els moderns productes d’Iscletec amb l´aplicació de detalls que reforcen la significativa estètica històrica. El resultat ha estat un elegant espai amb acabats singulars escollits especialment per a l´ocasió, com l´elecció de manilles gravades o els detallats ornaments de la fusta en portes i finestres. Iscletec treballa de forma exigent amb cada projecte per respectar al màxim els desitjos del client i afavorir el valor intrínsec de l´edifici i del seu entorn.\nEl color de les finestres d´aquest habitatge s´ha personalitzat en cada tancament en funció de la seva localització, adaptant-se al màxim a les característiques originals de l´emplaçament.\nPer tal de conservar el Patrimoni Arquitectònic de Barcelona, les finestres de la façana principal s´han pintat del verd Esmeralda tradicional de la ciutat, que respecta la seva llarga i rica cultura urbanística. El hall de l´edifici manté una magnífica harmonia gràcies un càlid color Mocca que enforteix l´estètica modernista de l´entrada interior. Per a la part interna dels tancaments s´ha utilitzat el Blanc Seda, que aporta llum dotant els espais de gran diafanitat.\nAmb aquesta combinació de colors aconseguim la gamma cromàtica Duo Barcelona, que es conforma d’un joc de tonalitats en cadascuna de les cares dels tancaments d’Iscletec: Blanc / Mocca i Blanc / Esmeralda.


El Nàstic vol arribar aquesta temporada als 6.000 abonats - TARRAGONA RADIO\nEl Nàstic vol arribar aquesta temporada als 6.000 abonats\nÉs l’objectiu que té marcat el Consell d'Administració per aquesta lliga 2021/2022 a la primera RFEF\nper Jordi Blanch 15/09/2021 15/09/2021\nEl director general del Nàstic, diu que no volen avançar xifres a dia d’avui, que al llarg d’aquest mes donaran unes xifres concretes que ara mateix podrien ja superar els 4.000 abonats. Lluís Fàbregas, en una entrevista a Tarragona Ràdio, es mostra convençut que arribaran als 6.000 que és l’objectiu marcat per l’entitat.\nFàbregas, diu que el paper de l’equip al Nou Estadi ha de ser la millor carta de promoció perquè els que encara dubten acabin fent-se socis.\nLluís Fàbregas, ha valorat les paraules del tècnic Raül Agné de fa una setmana la Sempre Nàstic, on el de Mequinensa deia que havia posat tot de la seva part per a dirigir al granes aquesta temporada. El director general, diu que Agné tenia altres ofertes, però que sabia que el Nàstic és un equip que lluitarà per tornar al futbol professional.\nLa plantilla del Nàstic torna avui als entrenaments després de dos dies de festa, per començar a preparar el partit de diumenge a les 12h del migdia a Valdebebas davant el Real Madrid Castilla.\nAvui l’actualitat del Nàstic la repassarem a partir de les 14h en l’entrevista del Sempre Nàstic amb el davanter Edgar Hernández, un dels golejadors del passat cap de setmana.\nEtiquetat: Sempre Nàstic\nLa programació del REC 2021 a Filmin recull prop de 25 propostes de l’1 al 12 de desembre\nEl passaport covid per a la restauració, els gimnasos i les residències entrarà en vigor aquest divendres\nMartí Carnicer, nou comissionat econòmic de la Xarxa Sanitària i Social de Santa Tecla\n‘Miss cosas y yo’ aterra aquesta setmana a la Sala Trono\nLa finalització de les obres del carril bici educatiu, ‘in extremis’\nLLETRES: Oberta la convocatòria dels Premis Literaris ciutat de Tarragona / Pau Vidal, traductor de Els Virreis\nTorna l’Anno Domini, una recreació per explicar el primer Nadal de la història\nEl sector públic farà vaga dimarts per defensar els drets dels interins


L’activitat de natació – Escola Garbí Pere Vergés Esplugues\nL’activitat de natació\nEls alumnes de les classes d’EI4 i EI5 realitzen l’activitat de natació un cop a la setmana.\nPublicat el 27 de setembre de 2021 By bibliotecae\nLa sessió de natació representa una gran oportunitat de desenvolupament, creixement i aprenentatge pels infants.\nDesprés de dues setmanes podem dir que tots els infants s’apropen a la piscina feliços i contents. Com deuen imaginar tota la dinàmica que implica la classe de natació s’inicia ja al vestidor on es fa un treball d’hàbits d’ordre, d’higiene i d’organització i on l’acompanyament de tot l’equip de mestres és fonamental perquè les rutines es vagin automatitzant a poc a poc.\nA la piscina, el Sr. Sergi i el Sr. Víctor fan propostes sobretot lúdiques i dinàmiques que permeten a tots els nens i nenes treballar les habilitats motrius i les emocions, que en aquest entorn no tan proper com l’aula s’intensifiquen força.\nLa prioritat és la seguretat, mentre que el principal objectiu és gaudir en el nou medi, cosa que representarà l’estímul més important a l’hora d’aprendre a nedar.\nEn aquestes imatges poden veure alguns exemples i sobretot les cares de felicitat de tots els alumnes.\nEtiquetes: aprenentatge, creixement, desenvolupament, habilitats motrius, hàbits, llista, natació\nNotícia prèviaLes obres del nou pavelló, en marxa!\nNotícia següentPrimera Presentació de càrrecs!\nBy noticiese\tPublicat el 27 de gener de 2018 21 de juny de 2018\nBy garbioberte5\tPublicat el 23 de juliol de 2021\nBy noticiese\tPublicat el 14 de setembre de 2018 14 de setembre de 2018\nActe de reconeixement millors expedients PAU\nPublicat el 19 d'octubre de 2021 20 d'octubre de 2021 By bibliotecae\nLlibres i tardor\nPublicat el 19 d'octubre de 2021 By bibliotecae


QUÈ ÉS GOLDEN FUN?ADULTSADOLESCENTSNENSSETMANA SANTAHALLOWEENNADALOPINIÓ CLIENTSFOTOSVÍDEOSPROGRAMACIÓEQUIP ANIMACIÓNOTÍCIESCONTACTEGOLDY WORLD Inici > Golden Fun > Goldy World\nEl Goldy és un simpàtic dinosaure a qui li encanta jugar i ballar amb tots els nens. Sempre va acompanyat de la seva gran amiga Goldina. Els dos us estan esperant als hotels de Golden per a passar-ho genial.\nEl que més li agrada al Goldy ...\nAl Goldy li encanten els espaguetis a la bolonyesa i el gelat de xocolata.\nLa seva beguda preferida és el suc de taronja.\nLi agrada anar en bicicleta, llegir contes i ballar.\nDel Goldy Club li encanta la recerca del tresor i l'activitat de futbol.\nEl seu color favorit és el blau.\nLa millor hora del dia pel Goldy és quan juga amb els nens al Goldy Club, perquè s'ho passa estupendament.\nEl que més li agrada a la Goldina ...\nA la Goldina li encanten les barretes de lluç i el meló.\nLa seva beguda preferida és el batut de maduixa.\nLi agrada anar a la piscina, maquillar-se i ballar.\nDel Goldy Club li encanten la water party i el dia d'esports.\nEl seu color favorit és el rosa.\nLa millor hora del dia per la Goldina és la minidisco, perquè s'ho passa súper bé ballant amb tots els nens.\nImprimex i pinta\nDescarrega els dibuixos del Goldy i la Goldina, imprimeix-los i pinta'ls al teu gust. Tens diversos models per triar.\tDescarrega Descarrega Descarrega Descarrega Descarrega Descarrega Balls de la minidisco amb en Goldy\nAra pots ballar els balls de la minidisco amb el Goldy i els seus amics. Que comenci la festa!\tEl Tren\nGoldy Song (La cançó de Goldy)\nQuan ens vinguis a visitar, recorda que pots endur-te a casa algun d%u2019aquests records del Goldy i la Goldina.\nPELUIX GOLDY I GOLDINA\nEmporta't a casa el peluix de Goldy i Goldina. Podràs jugar amb ells en tot moment i gaudir de la seva companyia. DVD-CD DE LA MINIDISCO\nAl DVD trobaràs els balls i les lletres de les cançons que ballem a la minidisco. També hi ha un CD per a escoltar les cançons on tu vulguis. Els nens gaudiran de l’emoció d'una minidisco a la seva pròpia casa. SAMARRETA GOLDY\nNo t'oblidis que pots portar posada la samarreta de Goldy a tot arreu. Està disponible en diversos colors i talles. SEGUIU-NOS: